** POZIVNICA ZA**

**TRIBINU „ISTRAŽIVANJA IZ PODRUČJA ŠKOLSKE PSIHOLOGIJE“**

**U SKLOPU 10. TJEDNA PSIHOLOGIJE U HRVATSKOJ**

**U osnovnoj školi *dr. Jure Turića* u Gospiću** održati će se **tribina „Istraživanja iz područja školske psihologije“** u holu škole **22. veljače 2017. u 13 sati**.

Tribina će obuhvatiti prezentaciju rezultata istraživanja koja su ranijih godina rađena na učenicima i nastavnicima osnovnih škola u Gospiću, Ličkom Osiku, Klancu, kao i drugih osnovnih i srednjih škola u Ličko-senjskoj županiji. Prezentacija rezultata istraživanja na teme:

1. Vršnjačkog nasilja (Postoje li razlike u gradskoj, prigradskoj i seoskoj sredini?)
2. E-nasilja među vršnjacima
3. Samoregulacije učenja
4. Stanja i potreba rada s darovitim učenicima u Republici Hrvatskoj
5. Ovisnosti i provođenja slobodnog vremena mladih u Ličko-senjskoj županiji

Cilj tribine je upoznati sudionike istraživanja s rezultatima i potaknuti raspravu o aktualnim temama iz odgoja i obrazovanja.

Tribina je namijenjena nastavnicima, učenicima, ravnateljima, djelatnicima Grada i Županije, studentima, stručnim djelatnicima CZZS, Obiteljskog centra, Policije, Zavoda za javno zdravstvo i drugima koji se bave odgojem, obrazovanjem i prevencijom rizičnih faktora kod djece i mladih.

Voditeljica tribine je doc. dr. sc. **Anela Nikčević-Milković** s Odjela za nastavničke studije u Gospiću, a moderator **Zvonimir Šimić**, prof. psih. iz osnovne škole „dr. Jure Turića“ Gospić.

**Radujemo se Vašem dolasku!**

 